teroristické skupiny. Hovorca Kremľa pre Čečensko Sergej Jastržembskij na okraj rozhodnutia súdu vyjadril nádej, že Spojené štáty čoskoro rovnako zaradia niekoľko skupín operujúcich v Čečensku a jeho okolí.
Rozhodnutie súdu bolo dôležité, pretože mnoho európskych krajín potrebuje, aby krajina, v ktorej sú takéto skupiny aktívne, ich najskôr zaradila medzi teroristické združenia, aby rovnaký krok mohli neskôr urobiť aj ony. Dve skupiny s kontaktmi na Čečensko sú: Zjednotené sily kaukazských mudžahídov Šamiľa Basajeva, lídra separatistov, a Kongres národov Ičkerie a Dagestanu Movladiho Udugova, separatistického publicistu. Na ruskom zozname je aj al-Káida, Taliban a radikálne strany so sídlami v Libanone, Egypte, Pakistane, Kuvajte a Saudskej Arábii.
Po včerajšom rozhodnutí ruského najvyššieho súdu sú všetky aktivity uvedených skupín na ruskom teritóriu nezákonné. Výnos je pre úrady právny základ na zablokovanie financií skupín a pohybu ich členov. Jastržembskij dodal, že Washington mal jasný záujem na zavŕšení procesu vyhlásenia čečenských skupín za teroristické organizácie. Rusko tvrdí, že medzinárodní teroristi sú hlboko zainteresovaní do podpory čečenských separatistov, ktorí vedú s Ruskom vojnu od roku 1999. Ide už o druhý ozbrojený konflikt v prevažne moslimskom regióne za uplynulých desať rokov.
Najdôležitejšie správy z východu Slovenska čítajte na Korzar.sme.sk.